2. Dit is duidelik dat jy PASSIE het vir wat jy doen, vir mense, musiek en vir Suid Afrika. Wat is jou groot droom vir Suid Afrika en hoe glo jy kan jy 'n verskil maak d.m.v jou talente?
Vrede. In die swaarste tye in die wêreld se geskiedenis was kuns altyd 'n vlieg teen die muur, rustig en waarnemend, soms liberaal en luid. Ek is nie so liberaal soos die voëlvry-volk nie, maar hulle het bewys dat musiek 'n verskil kan maak. Ek wil wys hoe die wêreld lyk deur my sonbril se lens.
Julle sal my nie glo nie! Die storie brand nou al 'n ruk-lank in my hart! Die vonkelende waarheid wat ek al meer as 'n jaar (ag ok miskien nader aan twee jaar...) terug ervaar het toe ek by 'n Joshua na die Reën optrede was.
Ek het die eerste keer vir Jacques van Joshua na die Reën ontmoet by 'n Woestyn-tee gereël deur Ingrid Stegmann, jare lange vriendin en uitgewer van Manna tydskrif. Riska, medeskrywer en stigter van NasieInspirasie, het destyds berig oor die geleentheid.
Mamma van 3, amper 4 (destyds toe ek begin skryf het aan die artikel), met kiddies in die prentjie kry ek nie so gereeld kans om musiekshows by te woon nie so toe ek die tweede keer die voorreg kry om Jacques se hand te skud en 'n foto te neem moes ek net daaroor skryf. As gevolg van die 4 kiddies, lees julle nou eers die artikel...
Dit was weereens 'n heerlike ervaring. Jacques is hoofsanger, skrywer en klawerbordspeler van die groep.